ਨਿੱਕੀ ਰੀਡ
ਨਿਕੋਲ ਹਸਟਨ ਰੀਡ (ਜਨਮ 17 ਮਈ, 1988) ਨੂੰ ਅਮਰੀਕੀ ਅਦਾਕਾਰਾ, ਪਟਕਥਾ-ਲੇਖਕ, ਗਾਇਕ-ਗੀਤਕਾਰ, ਅਤੇ ਮਾਡਲ ਵਜੋਂ ਜਾਣਿਆ ਜਾਂਦਾ ਹੈ। ਉਸਨੇ ਦ ਟਵਾਲਾਇਟ ਸਾਗਾ (2008-2012) ਵਿੱਚ ਰੋਜ਼ਲੀ ਹੇਲ ਵਜੋਂ ਪ੍ਰਮੁੱਖ ਭੂਮਿਕਾ ਨਿਭਾਈ ਸੀ। ਉਸ ਨੇ 2003 ਦੀ ਫ਼ਿਲਮ ਥਰਟੀਨ ਵਿੱਚ ਵੀ ਕੰਮ ਕੀਤਾ, ਜਿਸ ਨੂੰ ਕੈਥਰੀਨ ਹਾਰਡਵਿਕ ਵੱਲੋਂ ਨਿਰਦੇਸ਼ਿਤ ਕੀਤਾ ਗਿਆ ਸੀ।

ਮੁੱਢਲਾ ਜੀਵਨ 
ਰੀਡ ਦਾ ਜਨਮ ਪੂਰਬੀ ਲੋਸ ਐਂਜਲਸ, ਕੈਲੀਫੋਰਨੀਆ ਵਿੱਚ ਹੋਇਆ ਸੀ। ਉਹ ਚੇਰੀ ਹਸਟਨ, ਇੱਕ ਬਿਊਟੀਸੀਅਨ ਅਤੇ ਸੇਥ ਰੀਡ, ਉਤਪਾਦਨ ਡਿਜ਼ਾਇਨਰ ਦੀ ਧੀ ਹੈ।

ਰੀਡ ਨੇ ਕਾਫੀ ਇੰਟਰਵਿਊ ਵਿੱਚ ਦੱਸਿਆ ਹੈ ਕਿ ਉਸਦਾ ਮੁੱਢਲਾ ਜੀਵਨ ਬਹੁਤ ਗੁੰਝਲਦਾਰ ਸੀ। ਜਦੋਂ ਉਹ ਦੋ ਸਾਲ ਦੀ ਸੀ ਤਾਂ ਉਸਦੇ ਮਾਤਾ-ਪਿਤਾ ਨੇ ਤਲਾਕ ਲੈ ਲਿਆ ਸੀ ਅਤੇ ਉਹ ਆਪਣੀ ਮਾਂ ਨਾਲ ਰਹਿ ਕਰ ਵੱਡੀ ਹੋਈ ਹੈ। ਉਸ ਦੀ ਮਾਂ ਇੱਕ ਮਸੀਹੀ ਅਤੇ ਇਤਾਲਵੀ ਸੀ। ਉਸ ਦੇ ਪਿਤਾ ਇਕ ਯਹੂਦੀ ਸਨ। ਰੀਡ ਦਾ ਪਾਲਣ-ਪੋਸ਼ਣ ਬਿਨ੍ਹਾਂ ਕਿਸੇ ਧਰਮ ਤੋਂ ਹੋਇਆ ਹੈ, ਪਰ ਉਸ ਦੀ ਪਹਿਚਾਣ ਯਹੂਦੀ ਵਜੋਂ ਕੀਤੀ ਜਾਂਦੀ ਹੈ। ਉਹ ਆਪਣੇ ਭਰਾ ਵਾਂਗ ਕੁਝ ਯਹੂਦੀਆਂ ਵਿੱਚ ਰਹਿ ਕੇ ਵੱਡੀ ਹੋਈ ਹੈ।

ਕੈਰੀਅਰ 
ਕੈਥਰੀਨ ਹਾਰਡਵਿਕ, ਜੋ ਕਿ ਉਸ ਦੀ ਮਾਂ ਦੀ ਦੋਸਤ ਸੀ ਉਸਨੇ ਰੀਡ ਨੂੰ ਆਪਣੇ ਨਾਲ ਸਕ੍ਰਿਪਟ 'ਤੇ ਕੰਮ ਕਰਨ ਦਾ ਸੱਦਾ ਦਿੱਤਾ, ਜਦੋਂ ਉਸਨੇ ਉਸਨੂੰ ਆਪਣੀ ਐਕਟਿੰਗ ਵਿੱਚ ਦਿਲਚਸਪੀ ਹੋਣ ਬਾਰੇ ਦੱਸਿਆ ਸੀ। ਉਹਨਾਂ ਨੇ ਫ਼ਿਲਮ ਥਰਟੀਨ ਲਈ ਉਸ ਸਕ੍ਰਿਪਟ ਨੂੰ ਛੇ ਦਿਨਾਂ ਵਿੱਚ ਮੁਕੰਮਲ ਕਰ ਦਿੱਤਾ ਸੀ। ਉਸ ਸਮੇਂ ਪ੍ਰੋਡਿਊਸ਼ਰ ਨੇ ਉਸ ਨੂੰ ਫ਼ਿਲਮ ਵਿੱਚ ਭੂਮਿਕਾ ਨਿਭਾਉਣ ਲਈ ਕਿਹਾ, ਕਿਉਂਕਿਂ ਉਸ ਕੋਲ ਇਸ ਫ਼ਿਲਮ ਦੀ ਕਾਸਟਿੰਗ ਨੂੰ ਲੈ ਕੇ ਕਾਫੀ ਉਲਝਣਾਂ ਸਨ ਅਤੇ ਇਹ ਭੂਮਿਕਾ ਛੋਟੀ ਉਮਰ ਦੀਆਂ ਅਦਾਕਾਰਾਂ ਲਈ ਕੁਝ ਅਸੁਵਿਧਾਜਨਕ ਵੀ ਸੀ।

ਨਿੱਜੀ ਜ਼ਿੰਦਗੀ 
ਰੀਡ ਗਾਇਕ-ਸੰਗੀਤਕਾਰ ਪਾਲ ਮੈਕਡੋਨਲਡ ਨੂੰ ਮਾਰਚ 2011 ਵਿੱਚ ਰੇੱਡ ਰਾਇਡਿੰਗ ਹੁੱਡ ਦੇ ਪ੍ਰੀਮੀਅਰ ਮਿਲੀ ਸੀ। ਉਸ ਤੋਂ ਬਾਅਦ ਜੋੜੇ ਨੇ ਇਕ-ਦੂਜੇ ਨੂੰ ਡੇਟ ਕਰਨਾ ਸ਼ੁਰੂ ਕਰ ਦਿੱਤਾ। ਪਰ ਉਹਨਾਂ ਦਾ ਰਿਸ਼ਤਾ ਲੰਮਾ ਸਮਾਂ ਨਾ ਚੱਲ ਸਕਿਆ। ਉਹਨਾਂ ਦੀ ਜੂਨ 2011 ਵਿੱਚ, ਕੁੜਮਾਈ ਹੋ ਗਈ ਅਤੇ 16 ਅਕਤੂਬਰ 2011 ਨੂੰ ਮੇਲਬੂ, ਕੈਲੀਫੋਰਨੀਆ ਵਿੱਚ ਵਿਆਹ ਵੀ ਹੋ ਗਿਆ। ਮਾਰਚ 2014 ਵਿੱਚ, ਰੀਡ ਅਤੇ ਮੈਕਡੋਨਲਡ ਨੇ ਐਲਾਨ ਕਰ ਦਿੱਤਾ ਕਿ ਉਹ ਵੱਖ ਹੋ ਗਏ ਹਨ। ਮਈ 2014 ਵਿੱਚ ਰੀਡ ਨੇ ਤਲਾਕ ਲਈ ਦਸਤਾਵੇਜ਼ ਦੇ ਦਿੱਤੇ  ਅਤੇ ਅੰਤਿਮ ਰੂਪ ਵਿੱਚ 2 ਜਨਵਰੀ, 2015 ਨੂੰ ਉਹਨਾਂ ਦਾ ਤਲਾਕ ਹੋ ਗਿਆ।

ਅੱਧ-2014 ਵਿੱਚ ਰੀਡ ਨੇ ਇਆਨ ਸਮਰਹਾਲਡਰ ਨੂੰ ਡੇਟ ਕਰਨਾ ਸ਼ੁਰੂ ਕਰ ਦਿੱਤਾ। ਫਰਵਰੀ 2015 ਵਿੱਚ ਕੁੜਮਾਈ ਲਈ ਉਹਨਾਂ ਨੇ ਪੁਸ਼ਟੀ ਕੀਤੀ ਅਤੇ  26 ਅਪ੍ਰੈਲ, 2015 ਵਿੱਚ, ਮੇਲਬੂ,ਕੈਲੀਫੋਰਨੀਆ ਵਿੱਚ ਉਹਨਾਂ ਦਾ ਵਿਆਹ ਹੋ ਗਿਆ। 4 ਮਈ, 2017 ਨੂੰ ਜੋੜੇ ਨੇ ਇੰਸਟਾਗ੍ਰਾਮ 'ਤੇ ਰੀਡ ਦੇ ਗਰਭਵਤੀ ਹੋਣ ਬਾਰੇ ਦੱਸਿਆ। 25 ਜੁਲਾਈ, 2017 ਨੂੰ ਉਹਨਾਂ ਦੇ ਘਰ ਪਹਿਲੇ ਬੱਚੇ ਬੋਧੀ ਸ਼ੋਲੇਇਲ ਨੇ ਜਨਮ ਲਿਆ।

ਹਵਾਲੇ 

CS1 maint: BOT: original-url status unknown
ਜਨਮ 1988
21ਵੀਂ ਸਦੀ ਦੀਆਂ ਅਮਰੀਕੀ ਅਦਾਕਾਰਾਵਾਂ
ਅਮਰੀਕੀ ਫ਼ਿਲਮੀ ਅਦਾਕਾਰਾਵਾਂ
ਜ਼ਿੰਦਾ ਲੋਕ